**Иновативен процес в ОУ „Св. Св. Кирил и Методий“ с. Девене**

**Обучението в ОУ село Девене се извършва с ученици от ромски произход - 90% и работата ни е насочена с родители от етнически малцинства.**

 **Утвърждаването на образователен успех и предотвартяване на отпадането на децата от училище с фокус върху подобряване участието и ученето в училище и повишаване на броя ученици от ромски произход, завършващи средно образование в процеса на модернизация на българската образователна система би дало възможност за развиване на езиковата им култура и техните познавателни възможности, зачитане на интересите, приобщаване към общочовешките ценности и изграждане умения за работа в малки групи, за водене на диалог и обсъждане на мнения, предложения, усъвършенстване на комуникативните умения, усъвършенстване на четивната техника и функционалната грамотност, умения за самоконтрол и самооценка във връзка с възрастовите им особености.**

**Създават се предпоставки за общуване и опознаване на децата и учениците от най-уязвимата общност - ромската. Ще могат да развият интересите си, мислите и въображението си, да реализират потребностите си.**

**Да осигурим активно участие на родителите в дейности, организирани от училището. Партньорство с родителите – мисия възможна - тясно сътрудничество с учители, специалисти, институции по превенция на отпадането на ученици от училище.**

**Нова е ролята на учителя в образователния процес. Дългогодишната роля на водещ и експерт постепенно се измества от тази на умел модератор на група и консултант. Учителят е нужно да отстъпи от познатата водеща активна позиция към тази на по-пасивния и подпомагащ консултант, чиято цел е да направлява обучаемия сам да достигне до желаните резултати на дадения етап. Учителят е необходимо да притежава знанията и уменията на водещ, психологически да е подготвен да наблюдава и анализира на няколко нива и да умее както да направлява процеса на обучение в групи, така и да отчита индивидуалните различия и собствения темп на развитие на всеки един участник в учебния процес.**

 **Съвременните иновативни методи на обучение осигуряват активна позиция на ученика и го поставят в центъра на учебния процес. Учителят главно е консултант, алтернатива за цялостната организация на обучението, центрирана около познавателен или практически проблем. Изисква се внимателно да се планират дейностите на учениците. Планирането да се извършва на две различни равнища: Първото засяга цялостния процес на обучение, в хода на който учителят преподава определени знания и умения, а второто – да се планират конкретни проекти, които учениците осъществяват самостоятелно, а това изисква голяма мотивация и помощ от страна на учителя. Акцентира се на учене чрез действие. Дава се възможност да се натрупа опит за социална форма на поведение, да се взимат решения.**

 **В процеса на иновация ще бъдат включени учениците от ОУ село Девене – 108 на брой, 15 учители, Родителски клуб – 20 родители. Продължителността на иновацията ще е за 4 години.**

 **Обучението в нашето училище ще е надграждащо, иновативно и ефективно.**

 **Чрез реализирането на иновативни методи на преподаване и образователна среда учениците ни ще подобрят резултатите си и ще имат критично мислене, от което смятаме, че проектът ще бъде изпълнен успешно.**

 **Учителите, включени в иновативния процес са 15 на брой – 1 главен учител и 14 старши учители по учебните предмети. Подборът се извършва въз основа на приоритетите в учителската им практика. Подкрепата ще се осъществи по пътя на квалификацията и обмен на добри практики.Развитието на екипа ще бъде насочено към подобряване резултатите на учениците, тяхното критично мислене, развитие на творческите им способности и възпитаване в дух на патриотизъм и интернационализъм;съвместна работа с Ученическия парламент, Родителския клуб, Училищното настоятелство и Обществения съвет.**